# ဓမ္မဟောင်းအခြေခံအုတ်မြစ်များ – Module ၄

# အကြမ်းဖက်ကမ္ဘာ

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင် နားမလည်သောအရာသည် အဘယ်နည်း။
2. ကမ္ဘာဦး ၆:၁-၈ တွင် မောရှေမှတ်တမ်းတင်ထားသည့် ဘေးအန္တာရယ်ဆိုင်ရာဖြစ်ရပ်များကို ဖော်ပြပါ။ ဤအဖြစ်အပျက်များကို ဘုရားသခင် မည်သို့တုံ့ပြန်ခဲ့သနည်း။
3. ကမ္ဘာဦး ၄:၁–၆:၈ ၏စာပေဖွဲ့စည်းပုံသည် မောရှေ၏ရေးသားရခြင်းရည်ရွယ်ချက်နှင့် ပတ်သက်၍ မည်သို့ဖော်ပြသနည်း။
4. မောရှေသည် ရှေးခေတ်သမိုင်းနှင့် သူ၏ခေတ်ပြိုင်ကာလတွင် အကြမ်းဖက်မှုနှင့် မျှော်လင့်ချက်များကြားတွင် ဆက်စပ်မှုကိုမည်သို့ပြုလုပ်ခဲ့သနည်း။
5. မိမိနောက်လိုက်လာသည့် ဣသရေလများကို မောရှေသည် သူတို့၏ခေတ်ကာလနှင့် ရှေးခေတ်ကာလကြားမှ ဆက်နွှယ်မှုတို့ကို မည်သို့တုံ့ပြန်စေချင်ခဲ့သနည်း။
6. ကမ္ဘာဦး ၆:၃ သည်လူသားတို့၏ အပြစ်တရားအပေါ်ထားရှိသော ဘုရားသခင်၏ စိတ်ရှည်ခြင်းသဘောနှင့်ပတ်သက်၍ သင့်အားမည်သည့်အရာဖော်ပြသနည်း။
7. ယနေ့ကျွန်ုပ်တို့၏ကမ္ဘာသည် ကမ္ဘာဦးကျမ်း ၄–၆ တွင်တွေ့ရသော ကမ္ဘာနှင့် မည်သည့် နည်းဖြင့်ဆင်တူသနည်း။
8. အကြမ်းဖက်မှုနှင့် မကောင်းမှုမှ လွတ်မြောက်ရန် ယနေ့ ကျွန်ုပ်တို့၏မျှော်လင့်ချက်သည် အဘယ်နည်း။
9. သင့်ဘ၀တွင် မည်သည့် “ကိုယ်ကြီးမားသောသူ” ကိုသင်ခွဲခြားနိုင်သနည်း။ မည်သည့်အရာ များဖြစ်သနည်း။ ၎င်းတို့အပေါ်သင့်ကြောက်စိတ်များကို မည်သို့ကျော်လွှားပြီး အောင်ပွဲခံ နိုင်မည်နည်း။
10. ဓမ္မသစ်သွန်သင်ချက်များနှင့် ကတိတော်များသည် ဆင်းရဲဒုက္ခကိုခံနိုင်ရည်ရှိရန် သင့်အား မည်သို့ခွန်အားပေးသနည်း။
11. နိုင်ငံတော်ပြီးပြည်စုံချိန်၏ကယ်တင်ခြင်းကိုဖော်ပြပါ။ ကျွန်ုပ်တို့၏ကယ်တင်ခြင်းသည် နိုင်ငံတော်ပြီးပြည်စုံချိန်တွင်ပြည့်စုံပြီး နောက်ဆုံးဖြစ်လိမ့်မည်ဟူသည့်အပေါ် သင်မည်သို့ ခံစားရသနည်း။

**မူလအဓိပ္ပာယ်အပေါ် ပြန်လည်သုံးသပ်ချက် – အကျိုးသက်ရောက်မှုများ\_** အကြမ်းဖက်မှုသည် ကျရှုံးခြင်း၏ရလဒ်အဖြစ် ကမ္ဘာသို့ဝင်ရောက်လာရုံသာမက အပြစ်သားများအပေါ် တရားစီရင် ခြင်းလည်းဖြစ်သည်။ လူတိုင်းသည် ငရဲ၏အကြမ်းဖက်မှုကို ခံထိုက်ပေသည်။

**ကိစ္စရပ်လေ့လာမှု-** Roy သည် အမေရိကန်ပြည်ထောင်စုရှိ သာယာသောရပ်ကွက်တွင် နေထိုင်ခဲ့ သည်။ သူ့ပတ်ဝန်းကျင်တွင် အကြမ်းဖက်မှုများသိပ်မရှိပါ။ ကမ္ဘာတဝှမ်းအခြားနေရာများ၌ လူတို့ သည်အဘယ်ကြောင့် ဤမျှလောက် အကြမ်းဖက်မှုများရှိနေသည်ကို သူနားမလည်နိုင်ပေ။ သူသည်၎င်းကို ကျယ်လောင်စွာတစ်ခါမျှမပြောဖူးသော်လည်း၊ အကြမ်းဖက်ဒေသများ၌ နေထိုင်သူတို့ထက် သူ့ကိုယ်သူ ပို၍ကောင်းသောလူအဖြစ် ထင်လာခဲ့သည်။

မေးခွန်းများ ပြန်လည်ဆင်ခြင်သုံးသပ်ခြင်း

1. သင်၏အဖွဲ့နှင့်အတူ ယခင်ကိစ္စရပ်လေ့လာမှုအား Roy ၏ကောက်ချက်ချခြင်းနှင့် သဘောထားကိုအကဲဖြတ်ပါ။
2. ကမ္ဘာပေါ်ရှိ အချို့နေရာများသည် အခြားနေရာများထက် ပိုမိုအကြမ်းဖက်သည်။ သင်စဉ်းစားနိုင်သည့် အကြမ်းဖက်မှုအများဆုံးနေရာသည် မည်သည့်နေရာနည်း။ အဘယ်ကြောင့်နည်း။ အချို့သောအဆုံးသတ်ချက်များရရှိသည်အထိ ဤအရာကို သင်၏အဖွဲ့နှင့်အတူ ဆွေးနွေးပါ။
3. ၎င်းသည် ဘုရားသခင်၏ဘုံကျေးဇူးတော်ပင် ဖြစ်ပါသည်—ကိုယ်တော်၏အသင်းတော်မှ တဆင့် ဖော်ပြလေ့ရှိသည်—ဤအရာသည် ကမ္ဘာပေါ်ရှိ နေရာတိုင်းကို ၎င်းထက်ပို၍ အကြမ်းဖက်ခြင်းမှ ကင်းဝေးစေသည်။ ဤအကြမ်းဖက်မှုနှင့်ပတ်သက်၍ သင့်အသင်း တော်ရှိလူများသည် မည်သို့ခံစားကြသနည်း။ သင့်ရပ်ကွက် သို့မဟုတ် မြို့ထဲတွင် အကြမ်းဖက်မှုများသက်သာစေရန် သင်၏အသင်းတော်သည် မည်သည့်အရာလုပ်ဆောင် သနည်း။ သင့်အသင်းတော်၏ခေါင်းဆောင်များနှင့် ဆွေးနွေးပါ။ နောက်ထပ်မည်သည့် အရာများ ဆက်၍လုပ်ဆောင်နိုင်မည်နည်း။
4. အလွန်ကြမ်းတမ်းသောနေရာများတွင် နေထိုင်ခြင်းမရှိသူများသည် ဤနှိုင်းရငြိမ်သက်မှုကို ခံယူရရှိလေ့ရှိကြသည်။ လူတို့သည် မိမိတို့၏လုံခြုံရေးကို အခွင့်အရေးတစ်ခုအနေဖြင့် ရှုမြင်လာကြသည်။ ယေရှုခေတ်တွင် မျှော်စင်ပြိုကျပြီး လူ ၁၈ ဦးသေဆုံးသောအခါ၊ ထိုသူတို့သည် အခြားသူများထက် အပြစ်ပိုများသကဲ့သို့ အံ့သြခြင်းမရှိရန်လူတို့အား မိန့်တော်မူခဲ့သည်။ ၎င်းအစား၊ လူအနည်းငယ်သာ အကြမ်းဖက်မှုကို ကြုံတွေ့ရမှုအတွက် သာ သူတို့အံ့သြသင့်သည်။ ကမ္ဘာပေါ်ရှိ အကြမ်းဖက်မှုများကို ကျွန်ုပ်တို့ မအံ့သြသင့်ပါ။ ၎င်းအစား၊ အချို့နေရာများကို အခြားနေရာများထက် အကြမ်းဖက်ခြင်းနည်းပါးစေသည့် ဘုရားသခင်၏ဘုံကျေးဇူးတော်ကိုသာ ကျွန်ုပ်တို့ အံ့သြသင့်သည်။ ကျွန်ုပ်တို့အသက်ရှင်နေ ကြသေးသည်ကို အံ့သြသင့်သည်။ သင်၏အဖွဲ့တွင် ဤအရာကို ဆွေးနွေးပါ\_

လုပ်ဆောင်ရန် လုပ်ငန်းများ

* အကယ်၍သင်သည် အကြမ်းဖက်မှုနည်းပါးသောဒေသတွင် နေထိုင်ပါက၊ သင့်အသင်း တော်မှ လူ ၁၀ ဦးကို ၎င်းတို့ကျေးဇူးတင်ဆုံးသောအရာ ၁၅ ခုကို ချရေးခိုင်းပါ။ အကြမ်း ဖက်ခြင်းမှ လွတ်မြောက်ခြင်းအကြောင်း ၎င်းတို့အနက်မှ တစ်ဦးတစ်ယောက်ဖော်ပြခြင်း ရှိမရှိ ကြည့်ပါ။
* လုကာ ၁၃:၁-၅ ကိုတရားဒေသနာပြုစုကာ ဟောပြောပါ။